

**DAUGAVPILS DOME**

K. Valdemāra iela 1, Daugavpils, LV-5401, tālr. 65404344, 65404365, fakss 65421941

e-pasts info@daugavpils.lv www.daugavpils.lv

**L Ē M U M S**

Daugavpilī

2022.gada 14.aprīlī **Nr.201**

 (prot. Nr.12, 5.§)

**Par atbalstu pasākuma “Pasaules spīdveja U - 21 čempionāts”** **rīkošanai**

Pamatojoties uz likuma „Par pašvaldībām” 15.panta pirmās daļas 6.punktu, Sporta likuma 7.panta pirmās daļas 6.punktu, ņemot vērā biedrības “SPEEDWAY GRAND PRIX OF LATVIA” 2022.gada 30.martā iesniegumu, Daugavpils domes Izglītības un kultūras jautājumu komitejas 2022.gada 7.aprīlī atzinumu, Daugavpils domes Finanšu komitejas 2022.gada 7.aprīlī atzinumu, , atklāti balsojot: PAR – 11 (A.Elksniņš, A.Gržibovskis, L.Jankovska, I.Jukšinska, V.Kononovs, N.Kožanova, I.Prelatovs, V.Sporāne-Hudojana, I.Šķinčs, M.Truskovskis, A.Vasiļjevs), PRET – nav, ATTURAS – nav, **Daugavpils dome nolemj:**

1. Atbalstīt biedrības “SPEEDWAY GRAND PRIX OF LATVIA” (reģ.Nr.50008097271) rīkoto pasākumu “Pasaules spīdveja U - 21 čempionāts” un piešķirt līdzfinansējumu 3000.00 EUR (trīs tūkstoši e*uro*) apmērā.
2. Finansējumu biedrības “SPEEDWAY GRAND PRIX OF LATVIA” rīkotajam pasākumam “Pasaules spīdveja U - 21 čempionāts” nodrošināt Daugavpils pilsētas pašvaldības iestādes “Sporta pārvalde” pamatbudžeta apakšprogrammas “Atbalsts sporta organizāciju sporta pasākumiem” ietvaros saskaņā ar pielikumu.
3. Uzdot Daugavpils pilsētas pašvaldības iestādei “Sporta pārvalde” noslēgt līgumu ar biedrību SPEEDWAY GRAND PRIX OF LATVIA” (reģ.Nr.50008097271).

Pielikumā: Daugavpils pilsētas pašvaldības iestādes “Sporta pārvalde” pamatbudžeta apakšprogrammas “Atbalsts sporta organizāciju sporta pasākumiem” ieņēmumu un izdevumu tāmes grozījumi 2022.gadam.

Domes priekšsēdētājs *(personiskais paraksts)* A.Elksniņš